Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: a 37/2000. (III. 23.) Korm. rendelethez]
Paragraph Index: 625

4. Általános szempontok 4.1. A késztermék gyártási tételét a gyártás különbözõ fázisaiban, különbözõ helyeken gyárthatják, vizsgálhatják, tárolhatják, mielõtt különbözõ helyeken felszabadítják. Minden telephelyet jóvá kell hagynia egy vagy több hatóságnak, és minden helyen legalább egy M. Sz. rendelkezésre kell hogy álljon. Ezzel együtt a termék gyártási tételének helyes gyártási gyakorlatáért a M. Sz. a felelõs, aki felszabadítja a tételt, függetlenül attól, hogy hány telephely vesz részt az elõállításban. 4.2. A termék különbözõ gyártási tételeit az EK/EGT-n belül különbözõ telephelyeken gyárthatják, vagy importálhatják és szabadíthatják fel. (Például egy Európai Közösség forgalombahozatali engedélyben több, mint egy tagállam szerepelhet, felszabadítási jogkörrel rendelkezõ gyártóhellyel, és a nemzeti engedélyekben is több mint egy ilyen jogkörû gyártóhely nevezhetõ meg.) Ebben az esetben a forgalombahozatali engedély birtokosának és a termék gyártási tételeinek felszabadítására jogosult gyártóhelyeknek képesnek kell lenniük azonosítani azt a gyártóhelyet, ahol a felszabadítás történt és azt a Meghatalmazott Személyt, aki a tételt felszabadította. 4.3. A M. Sz. felszabadítási tevékenysége a következõkön alapul:

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes